Castiglione della Pescaia

el xe on comun inte la provincia de Groseto chel fa parte de la rejon Toscana

 Evołusion demografega 

 Zeografia fìxega 
 Teritorio 
El teritorio comunałe se estende da łe coste del Mar Tireno, indove conprende anca l'Ixołoto del Sparviero e i Scogli Porchetti, fin a łe propaxeni sud-osidentałi e meridionałi de ła caena cołinar che da Poggio Ballone riva al Poggio Petriccio e che costituise ła xonta meridionałe de łe Collìne Metallifere grossetae. Tra ła pełàsa e l'area cołinar ghe xe na vasta area pianexante de ła Maremma grossetana, parsialmente interessada da na area pałudoxa, totalmente incluxa inte ła riserva naturałe Diaccia Botrona. Ła pełàsa rexulta prevałentemente basa e sabioxa, fata ecesion par el pìcoło promontorio de Punta Capezzolo, che divide ła xona abitada de Castiglione della Pescaia da ła łocałità de Riva del Sole, e par l'intièra area del promontorio de Punta Ala, che prexenta tuti do coste alte e piene de scògi.

El teritorio comunałe confina a nord co i comuni de Scarlino e Gavorrano, a est e a sud-est col comun de Grosseto, mentre a ovest e a sud el xe bagnà da łe aque Mar Tirreno.

Łe łocałità balneari łe se estende atorno al łiveło del mar o a quote łievemente superiori, mentre inte l'entrotera se senała i 184 metri s.l.m. de Buriano, i 335 metri s.l.m. de Vetulonia, mentre quote superiori se rejistra inte ła frasion de Tirli e inte'i so dintorni.

 Xeołoxìa 
L'area inte ła cuała se łeva gran parte del teritorio comunałe jera scuxai par intièro ocupada dal mar, anche durante el Pliocene, era xeołòxega inte ła cuała ghe xe stà l'oroxenexe apenìnega: l'area de Poggio Ballone ła raprexentava l'únega tera emersa, costituindo xa a l'epoca un inponente promontorio cołegà a ła tera ferma solchè a łe estreme propaxeni setentrionałi.

 Orixeni del nome 

Łe orìxene del toponemo łe resałe a do destingueste faxe del periodo alto-medievałe. Inte l'VIII sècoło apariva ła denominasion Castelione in refarimento al'insediamento dei pìcołi pałùi situài 'rente l'àrxare del fiume, mentre in un documento de l'814 l'area del pì antigo insediamento roman dei pìcołi pałùi rexultava denomenàda Piscaria a Mare. Durante el periodo medievałe rexulta tutavia prevałente l'utłlixo del topònemo Castelione anca drìoman ła dominasion pixana, mentre inte łe eoche sucesive xe stà gradualmente introduxesta anca ła denominazione Pescaja, avisinandoał a queła pì recorente.

Notasion

Altri projeti

 Łigadure foreste 

Categoria:Comuni de ła provincia de Groseto